जब किसी विधेयक के सभी खण्डों और अनुसूचियों पर विचार पूरा हो जाय तो भारसाधक सदस्य यह प्रस्ताव करते हैं कि विधेयक को पारित किया जाय। सभी की अनुमति से विधेयक पारित हो जाने के उपरान्त उसे 4 प्रतियों में अध्यक्ष को प्रस्तुत किया जाता है, जो उसे प्रमाणित एवं हस्ताक्षरित तथा विधेयक की 3 प्रतियां परिषद् को विचारार्थ/सहमति हेतु भेज दी जाती है। यदि धन विधेयक के अतिरिक्त सभा द्वारा पारित तथा परिषद् को पहुंचाया गया विधेयक परिषद् से बिना किसी संशोधन के पारित होकर वापस प्राप्त हो जाय तो सचिव द्वारा सदन को इस बात की सूचना दी जाती है।